google/wiki40b huggingface dataset:
केन्द्र (ज्यामिति)

ज्यामिति में केन्द्र किसी वस्तु या आकार का वह बिन्दु होता है जो किसी स्थापित पारिभाषिक अर्थ में उस वस्तु या आकार के "बीच" में हो। यह आवश्यक नहीं है कि हर वस्तु या आकार का कोई केन्द्र हो। यह भी सम्भव है कि किसी वस्तु या आकार के एक से अधिक भिन्न प्रकार के केन्द्र हों।
टाग्मा (जीवविज्ञान)

जीवविज्ञान में टाग्मा (tagma), जिसका बहुवचन टागमाटा (tagmata) होता है, कुछ जीवों की शारीरिक योजना में मध्यावयवियों (मेटामरों) का ऐसा कोई समूह विशेष होता है जो शरीर के अन्य भागों से अलग हो या जिसका कोई विशेष कार्य हो। टाग्मा के मध्यावयवी या तो एक-दूसरे से पूर्णतया जुड़े होते हैं (जैसे कि किसी कीट से सर में) या ऐसे जुड़े होते हैं कि अलग-अलग हिल सकें (जैसे अधिकतर कीटों के धड़ में)।
भेड़ पालन

भेड़ का मनुष्य से सम्बन्ध आदि काल से है तथा भेड़ पालन एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि-अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते हैं।

विश्व में भेड़ पालन

संयुक्त राष्ट्र खाद्य और कृषि संगठन के डाटाबेस के अनुसार, भेड़ के प्रमुख (1993 से 2013 तक की औसत) शीर्ष पांच देश: मुख्य भूमि चीन (146.5 मिलियन), ऑस्ट्रेलिया (101.1 मिलियन), भारत (62.1 मिलियन), ईरान (51.7 मिलियन), और पूर्व सूडान (46.2 मिलियन)।
2013 में, भेड़ संख्या के प्रमुख पांच देशों में मुख्य भूमि चीन (175 मिलियन), ऑस्ट्रेलिया (75.5 मिलियन), भारत (53.8 मिलियन), पूर्व सूडान (52.5 मिलियन), और ईरान (50.2 मिलियन) थे। 2013 में, भेड़ों की संख्या इस प्रकार थी : एशिया में 44%, अफ्रीका में 28.2%; यूरोप में 11.2%, ओशिनिया में 9.1%, अमेरिका में 7.4%।
भेड़ के मांस के शीर्ष उत्पादक (1993 से 2013 तक की औसत) इस प्रकार थे: मुख्य भूमि चीन (1.6 मिलियन); ऑस्ट्रेलिया (618,000), न्यूजीलैंड (519,000), यूनाइटेड किंगडम (335,000), और तुर्की (288,857)। [2] 2013 में भेड़ मांस के शीर्ष पांच उत्पादक मुख्य भूमि चीन (2 मिलियन), ऑस्ट्रेलिया (660,000), न्यूजीलैंड (450,000), पूर्व सूडान (325,000), और तुर्की (295,000) थे।

भेड़ पालन व्यवसाय

भेड़ ग्रामीण अर्थव्यवस्था और सामाजिक संरचना से जुड़ा हुआ है यह व्यवसाय मांस, दूध, ऊन, कार्बनिक खाद और अन्य उपयोगी सामग्री देता है। भेड़ पालको को इनके परवरिश के कई फायदे हैं इसलिए, निम्नलिखित बिंदुओं पर ध्यान देना चाहिए-
ग्वालियर दक्षिण विधानसभा निर्वाचन क्षेत्र

See Also

ग्वालियर
सूत्रकणिका

जीवाणु एवं नील हरित शैवाल को छोड़कर शेष सभी सजीव पादप एवं जंतु कोशिकाओं के कोशिकाद्रव्य में अनियमित रूप से बिखरे हुए दोहरी झिल्ली आबंध कोशिकांगों (organelle) को सूत्रकणिका या माइटोकॉण्ड्रिया (Mitochondria) कहते हैं। कोशिका के अंदर सूक्ष्मदर्शी की सहायता से देखने में ये गोल, लम्बे या अण्डाकार दिखते हैं।
माइटोकॉण्ड्रिया सभी प्राणियों में और उनकी हर प्रकार की कोशिकाओं में पाई जाती हैं।
माइटोकाण्ड्रिआन या सूत्रकणिका कोशिका के कोशिकाद्रव्य में उपस्थित दोहरी झिल्ली से घिरा रहता है। माइटोकाण्ड्रिया के भीतर आनुवांशिक पदार्थ के रूप में डीएनए होता है जो वैज्ञानिकों के लिए आश्चर्य एवं खोज़ का विषय हैं। माइटोकाण्ड्रिया में उपस्थित डीएनए की रचना एवं आकार जीवाणुओं के डीएनए के समान है। इससे अनुमान लगाया जाता है कि लाखों वर्ष पहले शायद कोई जीवाणु मानव की किसी कोशिका में प्रवेश कर गया होगा एवं कालांतर में उसने कोशिका को ही स्थायी निवास बना लिया। माइटोकाण्ड्रिया के डीएनए एवं कोशिकाओं के केन्द्रक में विद्यमान डीएनए में ३५-३८ जीन एक समान हैं। अपने डीएनए की वज़ह से माइकोण्ड्रिया कोशिका के भीतर आवश्यकता पड़ने पर अपनी संख्या स्वयं बढ़ा सकते हैं। संतानो की कोशिकाओं में पाया जाने वाला माइटोकांड्रिया उन्हें उनकी माता से प्राप्त होता है। निषेचित अंडों के माइटोकाण्ड्रिया में पाया जाने वाले डीएनए में शुक्राणुओं की भूमिका नहीं होती। है।
श्वसन की क्रिया प्रत्येक जीवित कोशिका के कोशिका द्रव्य (साइटोप्लाज्म) एवं माइटोकाण्ड्रिया में सम्पन्न होती है। श्वसन सम्बन्धित प्रारम्भिक क्रियाएँ साइटोप्लाज्म में होती है तथा शेष क्रियाएँ माइटोकाण्ड्रियाओं में होती हैं। चूँकि क्रिया के अंतिम चरण में ही अधिकांश ऊर्जा उत्पन्न होती हैं। इसलिए माइटोकाण्ड्रिया को कोशिका का श्वसनांग या 'शक्ति गृह' (पावर हाउस) कहा जाता है। जीव विज्ञान की प्रशाखा कोशिका विज्ञान या कोशिका जैविकी (साइटोलॉजी) इस विषय में विस्तार से वर्णन उपलब्ध कराती है। अमेरिका के शिकागो विश्वविद्यालय के डॉ॰ सिविया यच. बेन्स ली एवं नार्मण्ड एल. हॉर और रॉकफैलर इन्स्टीटय़ूट फॉर मेडीकल रिसर्च के डॉ॰अलबर्ट क्लाड ने विभिन्न प्राणियों के जीवकोषों से माइटोकॉण्ड्रिया को अलग कर उनका गहन अध्ययन किया है। उनके अनुसार माइटोकॉण्ड्रिया की रासायनिक प्रक्रिया से शरीर के लिए पर्याप्त ऊर्जा-शक्ति भी उत्पन्न होती है। संग्रहीत ऊर्जा का रासायनिक स्वरूप एटीपी (एडीनोसिन ट्राइफॉस्फेट) है। शरीर की आवश्यकतानुसार जिस भाग में ऊर्जा की आवश्यकता होती है, वहां अधिक मात्रा में माइटोकॉण्ड्रिया पाए जाते हैं। 
माइट्रोकान्ड्रिया के द्वारा मानव इतिहास का अध्ययन और खोज भी की जा सकती है, क्योंकि उनमें पुराने गुणसूत्र उपलब्ध होते हैं। शोधकर्ता वैज्ञानिकों ने पहली बार कोशिका के इस ऊर्जा प्रदान करने वाले घटक को एक कोशिका से दूसरी कोशिका में स्थानान्तरित करने में सफलता प्राप्त की है। माइटोकांड्रिया में दोष उत्पन्न हो जाने पर मांस-पेशियों में विकार, एपिलेप्सी, पक्षाघात और मंदबद्धि जैसी समस्याएं पैदा हो जाती हैं।
मा बु चिंग

मा बु चिंग चीन में एक मुखिया था जळि बिसवान शताब्दी मैं।
मोतीलाल नेहरू मेडिकल कॉलेज

मोतीलाल नेहरू मेडिकल कॉलेज उत्तर प्रदेश के इलाहाबाद जिले में स्थित मेडिकल कॉलेज है। पंडित मोतीलाल नेहरू के प्रयत्नों से यह मेडिकल कॉलेज डॉ॰ राजेन्द्र प्रसाद के कर कमलों से ५ मई १९६१ को लोकार्पित किया गया था।
जूनियर महमूद

जूनियर महमूद हिन्दी फ़िल्मों के एक अभिनेता हैं। इनका असली नाम नईम सय्यद है।
डीडीहाट

इतिहास

वर्तमान डीडीहाट नगर ऐतिहासिक सीरा राज्य की राजधानी, सिरकोट के समीप बसा है। डीडीहाट नगर के पश्चिम में स्थित डिगताड़ के पास एक पर्वत चोटी पर सिरकोट किला था, जो सीरा के मल्ल राजाओं की राजधानी हुआ करता था। राजा हरि मल्ल के समय तक यह क्षेत्र नेपाल के डोटी साम्राज्य के अधीन था। बाद में १५८१ ईस्वी में चन्द वंश के शासक रुद्र चंद ने मल्ल राजाओं को पराजित कर इस क्षेत्र पर नियंत्रण प्राप्त किया। अभी भी प्राचीन किले और मंदिरों के कुछ अवशेष डीडीहाट में उपस्थित हैं।

डीडीहाट जिला

वर्ष १९६२ में पहली बार डीडीहाट को जिला घोषित करने को लेकर संघर्ष समिति का गठन किया गया था। १९६२ से १९९२ तक डीडीहाट की जनता संघर्ष करती रही। वर्ष १९९४ में तत्कालीन मुख्यमंत्री मुलायम सिंह यादव ने डीडीहाट जिले को लेकर दीक्षित आयोग का गठन किया। एक साल में आयोग ने अपनी रिपोर्ट में डीडीहाट को जिले के लिए सभी मानक पूरा करते हुए इसके गठन की संस्तुति सरकार से की थी, लेकिन उस समय यह जिला राजनीति की भेंट चढ़ गया।
२००० में उत्तराखंड गठन के साथ ही छोटी प्रशासनिक इकाईयों को बनाने की घोषणा भाजपा एवं कांग्रेस द्वारा की गई। वर्ष २००० से २००५ तक डीडीहाट की जनता ने जिले की गठन की आस उत्तराखंड सरकारों से लगाए रखी, लेकिन जिला न बनने पर वर्ष २००५ में ३६ दिन का आमरण अनशन डीडीहाट के रामलीला मैदान में किया गया। उस समय तत्कालीन मुख्यमंत्री एनडी तिवारी ने आंदोलन को खत्म करने के लिए शीघ्र ही डीडीहाट को जिला घोषित करने की बात कही, लेकनि जिला घोषित नहीं हो पाया।
१५ अगस्त २०११ को तत्कालीन मुख्यमंत्री रमेश पोखरियाल निशंक ने डीडीहाट, रानीखेत, यमनोत्री, कोटद्वार को जिला बनाने की घोषणा की। ८ दिसंबर २०११ को शासनादेश जारी किया गया, लेकिन गजट नोटिफिकेशन न होने के कारण नए जिले अस्तित्व में नहीं आ पाए। हरीश रावत के कार्यकाल में ४ जनवरी २०१७ जिला गठन के लिए एक हजार करोड़ का कार्पस फंड स्थापित किया, लेकिन कांग्रेस के शासनकाल में भी जिले नहीं बने।
परानुकंपीसम औषधि

जो औषधि परानुकम्पी तंत्रिका तंत्र का उद्दीपन करती हैं उन्हें परानुकंपीसम औषधि (parasympathomimetic drug) कहते हैं।
२८१९ ईसा पूर्व

२८१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खुर्पाताल

खुर्पाताल भारत के उत्तराखंड राज्य के प्रसिद्ध पर्यटन स्थल नैनीताल से 12 किलोमीटर (39,000 फीट) आगे स्थित एक झील है। खुर्पाताल का नाम खुर्पाताल इसलिए पड़ा क्योंकि इसकी आकृति खुर (घोड़े के तलवे) के समान दिखती है।
नवंबर २०१६ में उत्तराखंड उच्च न्यायालय ने कई झीलों को इको-सेंसिटिव जोन घोशीत करने का आदेश दिया जिस कारण इस के २-५ कि॰मी॰ त्रिज्या में पेड़ों की कटाई और नए निर्माण प्रतिबंधित है। खुर्पाताल इन में से एक झील हैं।
भूपेन खखर

भूपेन खखर (जन्म स्थान- मुंबई, जन्म दिन - १० मार्च १९३४, देहांत - वडोदरा, ८ अगस्त २००३) समकालीन भारतीय कला जगत के एक बड़े कलाकार थे। वडोदरा ही उनकी कार्यभूमि थी और उनके कार्य को अंतराष्ट्रीय स्तर पर ख्याति मिली थी।

कार्य

श्री खखर एक स्व-प्रशिक्षित कलाकार थे और एक् चित्रकार के रूप मे उन्होने अपना कारिएर काफ़ी देर से शुरू किया था। उनका कार्य रूपकात्मक चरित्र वाला था और इसका संबंध मानवीय शरीर और इसकी पहचान से था। एक स्व-घोषित समलैंगिक व्यक्ति  के रूप मे लिंग की परिभाषा और इसके पहचान से जुड़ी समस्याएँ उनकी कला की प्रधान विषय वस्तु थीं। उनके चित्रों मे आमतौर पर भारतीय मिथकों और मिथकीय प्रकरण वाले चित्र शामिल हुआ करते थे।

आरंभिक जीवन

भूपेन खखर का जन्म मुंबई मे हुआ था जहाँ उन्होने खेत्वादी क्षेत्र मे अपने अभिभावकों और तीन भाई-बहनो के साथ अपना बचपन गुज़ारा। वह चार बच्चों मे सबसे छोटे थे और उनके पिता परमानन्द, जो पेशे से एक अभियंता थे, मुंबई के माटुंगा इलाक़े मे स्थित वि.जे.टी. आई. नाम के संस्थान मे बाह्य परीक्षक के रूप मे कार्यरत थे. परमानन्द को बहुत ज़्यादा शराब पीने की लत थी और जब भूपेन चार साल के थे तभी उनके पिता का देहांत हो गया. उनकी माता महालक्ष्मी एक आम गृहणी थी और उन्होने पूरी आशा के साथ अपनी सारी पूँजी अपनी छोटी संतान के भविष्य को सवारने मे लगा दी.
खखर परिवार परंपरागत रूप से कलाकारों का परिवार था जो मूल रूप से तत्कालीन पुर्तगाली उपनिवेश दिउ के रहने वाले थे. घर पर वे प्रायः गुजराती, मराठी और हिन्दी मे बात करते थे पर उन्हे अँग्रेज़ी का खास ज्ञान नही था.
भूपेन अपने परिवार के पहले व्यक्ति थे जिन्होने बंबई विश्वविद्यालय से अर्थशास्त्र और राजनीति विज्ञान जैसे विशेष विषयों के साथ स्नातक की उपाधि प्राप्त की. अपने परिवार के दवाब के कारण उन्होने बाद मे वाणिज्य स्नातक की शिक्षा भी ग्रहण की और सनदी लेखाकार (चार्टर्ड अकाउंटेंट) की योग्यता भी प्राप्त की.
श्री खखर ने कई वर्षों तक भारत पारिख एंडअसोसीयेट्स के साथ वडोदरा मे साझेदारी मे लेखाकर का काम किया और साथ ही खाली समय मे अपनी कलात्मक अभिरुचियो को भी जारी रखा. वे कुछ ही समय मे भारतीय मिथकों और साहित्य के जानकार बन गये और उन्हे दृश्य कला का भी अच्छा ख़ासा ज्ञान हो गया था.
१९५८ मे उनकी भेंट युवा गुजराती कवि और चित्रकार गुलाम मोहम्मद शेख से हुई और उन्होने श्री खखर की कला के क्षेत्र मे सुप्त अभिरुचि को प्रोत्साहित किया तथा उन्हें वडोदरा मे स्थापित हुए नये फॅकल्टी ऑफ फाइन आर्ट्स मे आने का निमंत्रण भी दिया.

कैरियर

श्री खखर के तैलीय चित्र अक्सर काफ़ी विवरणात्मक होते थे और उनमे आत्मवर्णन का पुट होता था. उनके सर्वप्रथम प्रदर्शित चित्रों मे लोकप्रिय पुस्तकों से काटे गये देवताओं के चित्र शामिल थे जिन्हे दर्पण पर चिपका कर, भिट्टिचितरों और संकेतिक चिन्हों के रूप मे प्रदर्शित किया गया था. 
उन्होने १९६५ से ही अपने चित्रो का एकल प्रदर्शन आरंभ कर दिया था. हालाँकि वे एक स्वप्रशिक्षित कलाकार थे फिर भी जल्द हीं उनकी कलकीर्तियाँ आकर्षण का केंद बन गयीं और उन्हे आलोचकों की सराहना भी मिलने लगी. १९८० के दसक तक श्री खखर के चित्रों के एकल प्रदर्शन लंडन, बर्लिन, आम्सटरडॅम और टोक्यो जैसे जगहों पर होने लगे थे.

पुरस्कार और सम्मान

साल २००० मे को श्री खखर द रॉयल पॅलेस ऑफ आम्सटरडॅम मे प्रिन्स क्लॉस अवॉर्ड से सम्मानित किया गया। उनके अन्य सम्मानों मे द एशियन काउन्सिल'स स्टार फाउंडेशन द्वारा १९८६ मे दी गयी फेलोशिप और भारत सरकार द्वारा १९८४ मे दिया गया पद्मा श्री सम्मान शामिल हैं.
उनके चित्र ब्रिटिश म्यूज़ीयम, द टेट गॅलरी, लंडन, द म्यूज़ीयम ऑफ मॉडर्न आर्ट, न्यू यॉर्क आदि मे प्रदर्शित किए गये हैं.
अभिषेक चटर्जी

प्रारंभिक जीवन

बरानगर रामकृष्ण मिशन आश्रम उच्च विद्यालय में अपनी माध्यमिक स्कूली शिक्षा पूरी करने के बाद, उन्होंने सेठ आनंदराम जयपुरिया कॉलेज से स्नातक किया।
जगन्मोहन मण्डल

जगन्मोहन मंडल, हिन्दी की एक साहित्यिक संस्था थी जिसका निर्माण काशी के भारतेन्दु मंडल की तर्ज पर हुआ था। इसके संस्थापक भारतेन्दुयुगीन कवि, आलोचक और उपन्यासकार ठाकुर जगन्मोहन सिंह थे। छत्तीसगढ़ में ठाकुर जगमोहनसिंह का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।
जगन्मोहन मण्डल के माध्यम से छत्तीसगढ़ के साहित्यकार शिवरीनारायण में आकर साहित्य-साधना करने लगे। उस काल के अन्यान्य साहित्यकारों के शिवरीनारायण में आकर साहित्य साधना करने का उल्लेख तत्कालीन साहित्य में हुआ है। इनमें रायगढ़ के पं॰ अनंतराम पांडेय, रायगढ़-परसापाली के पं॰ मेदिनीप्रसाद पांडेय, बलौदा के पं॰ वेदनाथ शर्मा, बालपुर के मालगुजार पं॰ पुरूसोत्तम प्रसाद पांडेय, बिलासपुर के जगन्नाथ प्रसाद भानु, धमतरी के काव्योपाध्याय हीरालाल, बिलाईगढ़ के पं॰ पृथ्वीपाल तिवारी और उनके अनुज पं॰ गणेश तिवारी और शिवरीनारायण के पं॰ मालिकराम भोगहा, पं॰ हीराराम त्रिपाठी, गोविंदसाव, महंत अर्जुनदास, महंत गौतमदास, पं॰ विश्‍वेस्‍वर वर्मा, पं॰ ऋषि शर्मा और दीनानाथ पांडेय आदि प्रमुख थे।
ज़ायद की फ़सल

इस वर्ग की फसलों में तेज गर्मी और शुष्क हवाएँ सहन करने की अच्छी क्षमता होती हैं। उत्तर भारत में ये फसलें मूख्यतः मार्च-अप्रैल में बोई जाती हैं।
केंद्रीय माध्यमिक शिक्षा समिति कक्षा १० परीक्षा

मूल्याँकन प्रणाली

2010 से छात्रों के मूल्याँकन के लिए 100 अंक वाली अंक प्रणाली के बजाय 9 अंकों वाली ग्रेड प्रणाली अपनाई गई। ग्रेड प्रणाली को तीन भागों में बांटा गया- अंक परास, ग्रेड और ग्रेड अंक। इसमें प्रत्एक विषय में छात्रों को 9 ग्रेडों ए1, ए2, बी1, बी2, सी1, सी2, डी, ई1 और ई2 में से उपयुक्त ग्रेड दिए जाएँगें। इसके साथ हीं उन्हें ग्रेड अंक भी बताए जाएँगें। ग्रेड, ग्रेड अंक और क्युमलेटिव ग्रेड अंक औसत (सीजीपीए) के आधार पर विद्यार्थियों का मूल्यांकन किया जाएगा। किसी छात्र को ई1 या ई2 ग्रेड मिलने पर उसे परिणाम सुधारने के अधिकतम पांच मौके दिए जाएंगे। उदाहरण के लिए मार्च 2010 के परिणाम में किसी विषय में ई1 या ई2 ग्रेड आने पर उसे जुलाई 2010, मार्च 2011, जुलाई 2011, मार्च 2012 और जुलाई 2012 के परिक्षाओं में बैठने का मौका मिलेगा।
अगली कक्षा में जाने के लिए छात्रों को सभी विषयों (अतिरिक्त को

छोड़कर) में डी या इससे ऊपर का ग्रेड लाना आवश्यक है। हिंदी और अंग्रेजी दोनों भाषा रखने वाले छात्रों को इन दोनों के अलावा गणित, समाज विज्ञान और विज्ञान में भी न्यूनतम डी ग्रेड लाना अनिवार्य होगा।
ग्रेडिंग प्रणाली में अंकों के आधार पर दिए जाने वाले ग्रेड को निम्न तालिका द्वारा समझा जा सकता है।
मार्क्स रेंज ग्रेड ग्रेड पॉइंट
91-100 ए 1 10.0
81-90 ए 2 9.0
71-80 बी 1 8.0
61-70 बी 2 7.0
51-60 सी 1 6.0
41-50 सी 2 5.0
33-40 डी 4.0
21-32 ई 1 -
20 या इससे कम ई2 -

परीक्षा परिणाम

परीक्षा के परिणाम प्रायः मई महीने के आखिरी सप्ताह में निकाला जाता है। छात्र अपने परिणाम अंतरजाल, इंटरएक्टिव वॉइस रिस्पॉन्स सिस्टम (आईवीआरएस), समस, या फोन द्वारा जान सकते हैं।
कापरमाइन नदी

कापरमाइन (Coppermine River), कैनाडा देश के मैकेंज़ी जिले की एक नदी है जो १,००० फुट की ऊँचाई पर स्थित प्वाइंट झील से निकलती है। यह नदी इस झील से निकलकर ग्रास झील तक दक्षिण की तरफ बढ़ती है, पुन: उत्तर पश्चिम को बहती हुई कारोनेशन की खाड़ी में गिरती है, जो आर्कटिक महासागर का ही एक भाग है। प्वाइंट झील कैनाडा के उत्तरी-पश्चिमी इलाके में स्थित है। नदी की कुल लंबाई लगभग ५२५ मील है। पर्वतीय एवं ऊबड़ खाबड़ स्थल में बहने के कारण इसमें प्रपात बहुत हैं; अत: जलयातायात के लिए यह नितांत अनुपयुक्त है। इस नदी में पर्याप्त मछलियाँ पाई जाती हैं। इसके मुहाने पर 'कापरमाइन' नाम का एक छोटा व्यावसायिक नगर बसा हुआ है।
धनबाद जंक्शन रेलवे स्टेशन

विवरण

दुर्गापुर (हावड़ा से 158 किमी) और धनबाद और उससे आगे के सभी रास्ते के बीच की पूरी बेल्ट औद्योगिक हैं। कारखानों के अलावा, कई कोयले की खानें हैं, कुछ अब बंद हो गई हैं, और कुछ खानों की गहराई में आग लगी हुई हैं। खनन क्षेत्र एक बड़े क्षेत्र में फैली हुई है, ज्यादातर पटरियों के दक्षिण की ओर है। ट्रैक का एक हिस्सा कटाव क्षेत्र से गुजरता है, जहां आसपास का क्षेत्र ट्रैक स्तर से ऊंचा है, जिसके परिणामस्वरूप पटरियों के बीच छोटे चिनाई वाले पुलों का जाल है।

विद्युतीकरण

1960-61 में कुमारधुबी-धनबाद, प्रधानतंत्र-पथरडीह और धनबाद-गोमो क्षेत्रों का विद्युतीकरण किया गया था।

परिवहन और संयोजकता

धनबाद स्टेशन रोडवेज द्वारा बहुत अच्छी तरह से जुड़ा हुआ है। रेलवे स्टेशन के ठीक बाहर एक बस स्टैंड है, जहाँ कोलकाता, जमशेदपुर, रांची, बोकारो, आसनसोल और दुर्गापुर जैसे नजदीकी शहरों के लिए बसें आसानी से उपलब्ध हैं।
स्टेशन के बाहर, एक टैक्सी स्टैंड है जिसमें बहुत सारी टैक्सियाँ उपलब्ध हैं।
रांची और जमशेदपुर के साथ धनबाद को जेएनएनयूआरएम योजना के तहत बसें, शहर यातायात के लिए प्रदान किया गया था। इन बसों का उपयोग स्थानीय परिवहन के लिए किया जाता है।
ऑटो शहर में नागरिक परिवहन का मुख्य आधार बना हुआ है। इन ऑटो का उपयोग, बहुत मामूली किराए पर शहर के किसी भी कोने की यात्रा किया जा सकता है।
वक्र आसंजन

वक्र आसंजन या वक्र बैठाना (Curve fitting) एक गणितीय प्रक्रिया है जिसमें किसी दिये हुए आंकड़े के आधार पर एक वक्र की रचना करना या एक गणितीय फलन की गणना करना होता है जो इन आंकड़ों से सर्वाधिक शुद्धतापूर्वक मेल खाता हो (best fit)। वैज्ञानिकों, इंजीनियरों एवं अन्य प्रायोगिक कार्य करने वालों को प्रयोग से प्राप्त आंकड़ों पर वक्र बैठाने की बहुत जरूरत पड़ती है। समुचित वक्र फिट करने से आंकड़ों में छिपा हुआ रहस्य बहुत हद तक साफ दिखने लगता है। कर्व फिटिंग करने से इन आंकड़ों से सम्बन्धित प्रक्रिया या फेनामेना का मॉडल तैयार करने में भी मदद मिलती है। इसके अलावा वक्र बैठाने से उस आंकड़े में छिपी बहुत सी विशेषताएँ आसानी से ज्ञात की जा सकतीं हैं; जैसे किसी बिन्दु पर अवकलज (derivative), स्थानीय अधिकतम व न्यूनतम बिन्दु, वक्र के अन्दर आने वाला क्षेत्रफल (समाकलन द्वारा) आदि।

वक्र बैठाने की विधि

वक्र बैठाने के लिये हम कोई फलन परिभाषित करते हैं (जैसे (y=a . exp(b.x)) जो कि कुछ पैरामीटरों से युक्त होता है। इन पैरामीटरों का वह मान ज्ञात किया जाता है जिनके लिये यह फलन दिये हुए बिन्दुओं को सर्वाधिक शुद्धता से (या कम से कम त्रुटि से) अभिव्यक्त करे। इसके लिये अन्य विधियों के अलावा न्यूनतम वर्ग विधि (method of least squares]] प्रयोग में लायी जाती है।
मण्डन मिश्र

श्री लाल बहादुर शास्त्री राष्ट्रीय संस्कृत विद्यापीठ के संस्थापक डॉ मंडन मिश्र के बारे में अन्यत्र देखें।
मंडन मिश्र, पूर्व मीमांसा दर्शन के बड़े प्रसिद्ध आचार्य थे। कुमारिल भट्ट के बाद इन्हीं को प्रमाण माना जाता है। अद्वैत वेदांत दर्शन में भी इनके मत का आदर है। ये भर्तृहरि के बाद कुमारिल के अंतिम समय में तथा आदि शंकराचार्य के समकालीन थे।
मीमांसा और वेदांत दोनों दर्शनों पर इन्होंने मौलिक ग्रंथ लिखे। मीमांसानुक्रमाणिका, भावनाविवेक और विधिविवेक - ये तीन ग्रंथ मीमांसा पर; शब्द दर्शन पर स्फोटसिद्धि, प्रमाणाशास्त्र पर विवेक तथा अद्वैत वेदांत पर ब्रह्मसिद्धि - ये इनके ग्रंथ हैं। शालिकनाथ तथा जयंत भट्ट ने वेदांत का खंडन करते समय मंडन का ही उल्लेख किया। शांकर भाष्य के सुप्रसिद्ध व्याख्याता, भामती के निर्माता वाचस्पति मिश्र ने मंडन की ब्रह्मसिद्धि को ध्यान में रखकर अपनी कृति लिखी। मण्डन मिश्र व शंकराचार्य का शास्त्रार्थ स्थल , मण्डलेश्वर (जिला खरगोन , तहसील महेश्वर ) नर्मदा नदी पर स्थित पवित्र नगरी है ॥ छप्पन देव मन्दिर, शास्त्रार्थ स्थल प्राचीन है एवं जगद्गुरू आदि शंकराचार्य का परकाया प्रवेश स्थल गुप्तेश्वर महादेव मन्दिर बडे रमणीय स्थान है ॥ जिसके कारण मण्डलेश्वर अत्यंत प्रसिध्द है ll

मंडन और सुरेश्वर

एक परंपरा के अनुसार मंडन कुमारिल भट्ट के शिष्य थे। यही बाद में शंकराचार्य द्वारा शास्त्रार्थ में पराजित होकर संन्यासी हो गए और उनका नाम सुरेश्वराचार्य पड़ा। मंडन और सुरेश्वर एक ही हैं या अलग-अलग - इसको लेकर बड़ा विवाद हुआ है। अधिकांश प्रमाण दोनों की भिन्नता के पक्ष में ही मिलते हैं। मंडन ने शब्दाद्वैत का समर्थन किया है, पर सुरेश्वर इसके बारे में मौन हैं। मंडन ने अद्वैतप्रस्थान में अन्यथाख्यातिवाद का बहुत हद तक समर्थन किया, पर सुरेश्वर इसका खंडन करते हैं। मंडनके अनुसार जीव अविद्या का आश्रय है, सुरेश्वर ब्रह्म को ही अविद्या का आश्रय और विष मानते हैं। इसी मतभेद के आधार पर अद्वैत वेदांत के दो प्रस्थान चल पड़े। भामती प्रस्थान मंडन का अनुयायी बना, विवरण प्रस्थान सुरेश्वर के सिद्धांतों पर चला। सुरेश्वर शुद्धज्ञान को मोक्ष का मार्ग मानते हैं पर मंडन के अनुसार वेदांत के श्रवणमात्र से मोक्ष नहीं मिलता, जब तक अग्निहोत्र आदि कर्म ज्ञान के सहकारी न हो यही नहीं, किसी प्राचीन प्रामाणिक ग्रंथ में मंडन और सुरेश्वर को एक नहीं माना गया है। मंडन मिश्र कुमारिल भट्ट के शिष्य थे, इस बात का कोई अकाट्य प्रमाण नहीँ मिलता। यह बात केवल 'शंकर-दिग्विजय' के आधार पर कही जाती है, जो कि एक नितान्त अप्रामाणिक कथा-पुस्तक है। मंडन और सुरेश्वर की भिन्नता के ही जब अधिकांश प्रमाण मिलते हैं तो यह कहा जाना किसी भी तरह से उचित नहीँ है कि मंडन ही शास्त्रार्थ में पराजित होकर सुरेश्वर बने थे। दरअसल इन दोनों महापुरुषों (मंडन और शंकर) के बीच शास्त्रार्थ होने की बात ही पूरी तरह काल्पनिक और रणनीतिक है, जो मध्यकाल में शंकर के मठ द्वारा प्रचारित किया गया। शब्दाद्वैत, अन्यथाख्यातिवाद, अविद्या, जीव, ब्रह्म आदि के बारे में सुरेश्वर के जो भी विचार हैं, वे शत-प्रतिशत शंकराचार्य के अनुगामी हैं। गुरु के चरणों की प्रीति ही उनका परम लक्ष्य है। वे असहिष्णुता की हद तक मंडन का विरोध करते हैं और उन्हें अलग प्रस्थान का अद्वैतवेदान्ती बताते हैं। फिर, वही सुरेश्वर स्वयं मंडन कैसे हो सकते हैं?'विवरण-प्रस्थान' के प्रवर्तक सुरेश्वर नहीं, 'विवरण-कार' हैं, जबकि 'भामती-प्रस्थान'पूरी तरह मंडन का अनुगमन करता है। जब किसी भी प्राचीन ग्रन्थ में मंडन और सुरेश्वर को एक नही माना गया है, तब हमारे विद्वान-गण क्यों शास्त्रार्थ के मिथक का बोझ सर पर उठाए युग-युग से परेशान हो रहे हैं। अब भी तो सच को स्वीकार किया जाए.
देवता

देवताओं का वर्गीकरण

देवताओं का वर्गीकरण कई प्रकार से हुआ है, इनमें चार प्रकार मुख्य हैं:-                          (1) स्थान क्रम के अनुसार 
(2) परिवार क्रम के अनुसार                
(3) वर्ग क्रम के अनुसार                
(4) समूह क्रम के अनुसार   
(5) 33 कोटि

1. स्थान क्रम से वर्णित देवता -- द्युस्थानीय यानी ऊपरी आकाश में निवास करने वाले देवता, मध्यस्थानीय यानी अन्तरिक्ष में निवास करने वाले देवता, और तीसरे पृथ्वीस्थानीय यानी पृथ्वी पर रहने वाले देवता माने जाते हैं। 

2. परिवार क्रम से वर्णित देवता -- इन देवताओं में आदित्य, वसु, रुद्र आदि को गिना जाता है।

3. वर्ग क्रम से वर्णित देवता -- इन देवताओं में इन्द्रावरुण, मित्रावरुण आदि देवता आते हैं। 
     
4. समूह क्रम से वर्णित देवता -- इन देवताओं में सर्व देवा आदि की गिनती की जाती है।

5. 33 कोटि देवी-देवता - इनमें 12 आदित्य,11 रूद्र,8 वसु और 2 अश्विनी कुमार हैं।
भगशिश्निका

भगशिश्निका (clitoris) एक कामेन्द्रिय (सेक्स ऑर्गन) है जो स्त्रियों तथा स्तनधारियों, शुतुर्मुर्ग एवं कुछ अन्य जन्तुओं की मादाओं में पाया जाता है।
नई रीत

निर्माण

1947 शुरू होते-होते भोपाल के प्रतिष्ठित व्यापारीगण श्री रामनारायण सिंहल व श्री सरदारमल ललवानी जी ने न्यू इण्डिया फिल्म कंपनी का गठन कर फिल्म बनाने का निश्चित करा। फिल्म की कथा, पटकथा व गीतलेखन की जिम्मेदारी लोकप्रिय हो चुके साहित्यकार भाई रतन कुमार को सौंपी गई। फिल्म का नाम, भाई रतनकुमार ने ही ’नई रीत’ रखा। फिल्म निर्माण के दौरान कुछ समय बम्बई भी रहना पड़ा।
साहित्यिक शैली को फिल्मी गीतों की शैली में सामंजस्य बिठा कुल 8 गीत भी तैयार करे गए। फिल्म की कहानी पारम्परिक की बजाय अपने जमाने से आगे की थी। इस फिल्म से प्रसिद्ध अभिनेत्री गीताबाली का फिल्म जगत में प्रवेश हुआ। अन्य कलाकार थे सुलोचना चटर्जी, लीला मिश्रा, राजेन्द्र, कृष्णकान्त, बद्रीप्रसाद, तिवारी, चंदा बाई, तारा बाई, रमेश सिन्हा, जैदी तथा बेबी अम्मू , इत्यादि। फिल्म के निर्देशक एस. के. ओझा ने फिल्म की मूल कथा में रद्दोबदल भी काफी करी। वे अन्य फिल्मों के भोपाल में ही शूटिंग की दृष्टि से बाद में भोपाल भी आए। फिल्म के संगीत निर्देशक एस. के. पाल थे। अधिकांश गीत मीना कपूर, शमशाद बेगम व कोरस में रिकार्ड किये गये। फिल्म के गीत, विशेषकर शमशाद बेगम वाले, काफी लोकप्रिय हुए।
प्रथम स्वतंत्रता दिवस के अवसर पर फिल्म का काम बम्बई में चल रहा होने के कारण भाई रतनकुमार सहित पूरी फिल्म टीम को बम्बई में ही मनाना पड़ा। फिल्म के संबंध में यद्यपि कुछ लोगों का कहना था कि इस फिल्म के माध्यम से विलीनीकरण आंदोलन हेतु वित्तीय व्यवस्था करी जानी थी। तथापि भाई रतनकुमार ने फिल्म निर्माण हेतु बम्बई प्रवास व आने-जाने के दौरान विलीनीकरण आंदोलन की रूपरेखा तथा अखबार निकालने की प्रारम्भिक तैयारी पर भी काम करा। खण्डवा, जो कि रास्ते में ही पड़ता था तथा बम्बई से भी बहुत दूर नहीं था, में मौजूद पं. माखनलाल चतुर्वेदी तथा उनके सहायक रहे अभिन्न मित्र श्री प्रभागचन्द्र शर्मा (जिन्होंने अपना स्वयं का पत्र ’आगामी कल’ भी प्रारंभ कर दिया था) से सम्पर्क बनाए रखना भी भोपाल की अपेक्षा अधिक सुगम था। इनका सम्पर्क पं. नेहरू सहित अनेक राष्ट्रीय नेताओं से था। ( बाद में भाई रतनकुमार ने ही डॉ॰ शंकरदयाल शर्मा का सम्पर्क पं. नेहरू से करवाने के उद्देश्य से अपने अभिन्न मित्र प्रभागजी से मिलवाया था)।
भोपाल में उपरोक्त सारी तैयारियां नवाब के गुप्तचरों व भेदियों के चलते आसान नहीं थीं। बाद में जब भाई रतनकुमार के सरकारी नौकरी से इस्तीफा देने पर लोगों द्वारा सवाल उठाए गये तो स्वयं नवाब साहब ने यही कारण बतला संतुष्ट करने की कोशिश करी कि वे (भाई रतनकुमार) अपना आगे कैरियर बम्बई फिल्म इंडस्ट्री में बनाने की कोशिश में हैं। भाई रतनकुमार को जब उक्त भ्रामक स्पष्टीकरण की भनक लगी तो उन्होंने अपनी स्वयं अपनी ओर से मूल कारण एक पत्र में सुस्पष्ट करते हुए उसकी प्रतियां वितरित कराईं। इस पत्र में यह पूर्णतया स्पष्ट करा गया था कि जिस सरकार के विरोध में वे अखबार निकालना व आंदोलन खड़ा करना चाहते हैं, व्यक्तिगत स्वार्थ की खातिर उसी सरकारी तंत्र का हिस्सा भी बने रहना उन्हें कतई गबारा नहीं है।